text: Flere minister-poster kan være på vej til Syd- og Sønderjylland
  30 januar 2014 kl. 09.28
  SFs farvel til regeringen og en fortsættende SR-regering åbner mulighed for at Syd- Sønderjylland får flere nye ministre og dermed øget indflydelse i regeringen.
  Da Villy Søvndal den 11. december sidste år trak sig som udenrigsminister, var han den sidste minister med bopæl her i området.
  I øjeblikket er finansminister Bjarne Corydon, der er valgt i Esbjerg, eneste minister, der enten er valgt eller bor TV SYDs område, da ingen nye kom til ved ministerrokaden i december.
  Allerede nu nævnes socialdemokraterne Henrik Dam Kristensen, Jesper Petersen og Benny Engelbrecht som mulige emner i en ny regering.
  